bolesti brucha
Dobrý deň, viete mi prosím odporučiť voľnopredajnú náhradu pre tehotné ? mala som od lekára duphalac a niečo na bolesti brucha pre tehotné či len hylak forte?
Ďakujem
Dobrý deň, ďakujeme za Vašu otázku.
Voľnopredajná náhrada za Duphalac je napr.
Lactulosa Biomedica.
Používa sa pri problémoch so zápchou. Dávkovanie je vysoko individuálne a podľa potreby. Počiatočná dávka je 15 - 45 ml (1 - 3 polievkové lyžice) denne po jedle. Pri dlhodobom podávaní 10-25 ml (2-5 kávových lyžičiek) denne.
V tehotenstve sa môžu vyskytnúť časté problémy s plynatosťou, nadúvaním a pocitom plnosti, čo je spôsobené zvýšenou hladinou progesterónu. Tento stav sa môže vyznačovať bolesťou brucha. Na takýto tip bolesti by som odporučila
Espumisan
, môže sa užívať 2 kapsuly 3-4 x denne.
Hylak forte je liek s komplexným účinkom, ktorý rieši akútne problémy s trávením a okrem toho pomáha pri obnove a udržiavaní črevnej mikroflóry. Štúdie s Hylakom forte nepreukázali žiadne dôkazy o rizikách spojených s graviditou.Dávkovanie odporúčam 40 – 60 kvapiek 3x denne.
Vzhľadom na to, že nepoznám Váš zdravotný stav a neuvádzate bližšie špecifikácie, ani o akú bolesť ide, či máte aj iné symptómy odporúčam kontaktovať Vášho lekára a prípadne komplikácie, zhoršený stav konzultovať s ním.
Želám príjemný deň. S pozdravom PharmDr.Dominika Titková